Jorma Napola

Jorma Napola (4. helmikuuta 1914 Helsinki – 25. huhtikuuta 2000 Espoo) oli suomalainen kuvataiteilija ja dekkarikirjailija. Napola toimi Ilta-Sanomien kuvataidearvostelijana ja vapaana taiteilijana sekä kuvanveiston että maalaustaiteen parissa. Lisäksi Napola kirjoitti Kansa taisteli -lehteen.

Kirjailijana Jorma Napola saavutti julkisuutta voittamalla WSOY:n salapoliisiromaanikilpailun vuonna 1962 romaanillaan Ruuvikierre. Hänen toinen romaaninsa Ministeri on murhattu täydensi hänen kaksoisvoittonsa WSOY:n kilpailussa, jonka pääpalkinto oli miljoona markkaa ja johon osallistui yli 130 romaania. Voittoisa romaani julkaistiin vuonna 1962 ja toiseksi tullut Ministeri on murhattu vuonna 1981. Ruuvikierrettä on myyty yli 20000 kappaletta.

Suomalaiset rikoskirjailijat
Suomalaiset taidekriitikot
Vuonna 1914 syntyneet
Vuonna 2000 kuolleet